Bestuurder in Pretoria-skietery geëien | Netwerk24
Bestuurder in Pretoria-skietery geëien
Deur Ischke De Jager 31 Augustus 2018 19:14
Die polisie het identikits uitgereik van drie van die verdagtes wat betrokke was by die moord op Yawei Wu (54), die winkelbestuurder van Ceramic Wholesaler in Pretoria.Foto: Verskaf
Ken jy hierdie man? Hy word moontlik verbind met die moord op Yawei Wu (54), die winkelbestuurder wat op 26 Julie doodgeskiet is.Foto: Verskaf
Die polisie is op soek na dié man wat moontlik verbind word met die moord op Yawei Wu (54), die winkelbestuurder van Pretoria verlede maand.Foto: Verskaf
Die winkelbestuurder van Pretoria wat verlede maand in sy kantoor doodgeskiet is, is geïdentifiseer as die 54-jarige Yawei Wu, is Vrydag bekend gemaak.
Volgens die polisie was hy die winkelbestuurder van Ceramic Wholesaler in Steve Biko-straat.
Vier mans het op 26 Julie sy werknemers met ’n vuurwapen aangehou en hom in sy kantoor doodgeskiet. Hulle het toegang verkry tot sy kantoor deurdat een van die werknemers gedwing is om die biometriese stelsel met haar vinger te aktiveer, het konst. Mandla Zwane, ’n polisiewoordvoerder, gesê.
Die rowers het met ’n selfoon en ’n skootrekenaar weggejaag in ’n voertuig wat voor die winkel geparkeer was.
Die voertuig en die gesteelde items is later teruggevind.
Die polisie het identikits uitgereik van drie van die verdagtes wat moontlik by die voorval betrokke was.
Die polisie doen ’n beroep op mense met inligting om die Wonderboompoort-polisiekantoor by 012 335 2812 te skakel of die ondersoekbeampte, speurkonst. Lebogang Raleteng, by 065 908 0642 te bel.
4 gesoek wat man in winkel in Pta doodskiet